Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: adott földet az 1957. évi IV. törvény rendelkezései szerint —
Paragraph Index: 561

(1) bekezdésével összefüggésben visszásságot okoz, ha a körzeti földhivatal az árverésen szerzett termőföld birtokba adását legkésőbb az árverés évének utolsó napjáig az árverési vevők birtokába nem adja. A panaszos — 26 társa nevében is — azt sérelmezte, hogy az 1995-ben megtartott kárpótlási árverésen szerzett erdőművelési ágú földjük birtokba adása elmaradt, mert a veszprémi erdőfelügyelet igazgatója a gazdálkodókénti birtokhatárok kijelölését ígérete ellenére sem teljesítette. Az országgyűlési biztos általános helyettesének vizsgálata a jogbiztonság [Alkotmány 2. § (1) bekezdés], illetve a tulajdonhoz való jog [Alkotmány 13. § (1) bekezdés] megsértésének gyanúja miatt indult meg. Az országgyűlési biztos általános helyettesének vizsgálata feltárta, hogy panaszos és társai 1995-ben termőföld árverésen vételi jogukkal élve több, különböző helyrajzi számú, erdőművelési ágú ingatlant szereztek meg. A jelzett ingatlanokat érintően az erdőtulajdon közös használatát határozták el. A közös gazdálkodás folytatására kötelezett erdőtulajdonosok által megbízott tulajdonostársukat az Állami Erdészeti Szolgálat, mint erdőgazdálkodót nyilvántartásba vette. Közös gazdálkodásukat azonban gátolta, hogy az említett földeket a panaszos és társai birtokába nem adták. 1999/79/II. szám Az országgyűlési biztos általános helyettesének vizsgálata

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes